Source: http://docplayer.hu/1543142-Jogi-alapismeretek-a-szerzodeskotes-szabalyai.html
Timestamp: 2017-08-19 19:13:12
Document Index: 6781143

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Jogi alapismeretek, a szerződéskötés szabályai - PDF
Download "Jogi alapismeretek, a szerződéskötés szabályai"
1 Kaló Szilvia Jogi alapismeretek, a szerződéskötés szabályai A követelménymodul megnevezése: Gazdálkodási feladatok A követelménymodul száma: A tartalomelem azonosító száma és célcsoportja: SzT
2 JOGI ALAPISMERETEK, A SZERZŐDÉSKÖTÉS SZABÁLYAI ESETFELVETÉS MUNKAHELYZET A vállalkozások szabadságát Magyarországon is a jogszabályok biztosítják. Minden állampolgárnak jogában áll vállalkozást alapítani. A vállalkozás alapításának jogszabályi hátterét minden esetben a gazdasági és politikai körülmények határozzák meg. Egyre gyakrabban felmerül az a kérdés, milyen alapvető gazdasági és jogi ismeretekkel kell annak rendelkeznie, aki saját vállalkozását szeretné működtetni. Vállalkozó elsődleges célja a profit realizálása, amely magában foglalja mind a jogszabályi háttér, gazdasági folyamatok, pénz áramlásának folyamatát. Ismeri a piacgazdaság működését és a nemzetközi piacokon is kitünően tájékozódik. Az eredményes és fejlődő vállalkozás szem előtt tartja a jogszabályi változásokat. A szerződéskötéseknél körültekintően jár el. Tananyagunk bemutatja azokat a jogszabályi előírásokat, melyek meghatározzák a vállalkozás alapítását, működését és esetlegesen felszámolását. Kitér a vállalkozások által leggyakrabban elkövetett hibákra is. SZAKMAI INFORMÁCIÓ TARTALOM I. AZ EGYES VÁLLALKOZÁSI FORMÁK KÖZÖS ÉS KÜLÖNÖS JELLEMZŐI Vállalkozás fogalma: Vállalkozáson értjük azt az üzletszerűen végzett tevékenységet, amelynek célja a jövedelem ( profit) növelése, a vagyon gyarapítása. A vállalkozási tevékenységben közreműködőket két csoportba soroljuk: 1. belső érintettek 2. külső érintettek A vállalkozás belső érintettjei: tulajdonos, menedzser, munkavállaló 1
3 A vállalkozás külső érintettjei: szállítók, vevők, versenytársak, bankok, érdekképviseleti szervek A vállalkozás különböző vállalkozási formák keretében történhet. VÁLLALKOZÁSI FORMÁK EGYÉNI VÁLLALKOZÁS GAZDASÁGI TÁRSASÁGOK - Jogi személyiség nélküli gazdasági társaság - Jogi személyiségű JOGI SZEMÉLYISÉG NÉLKÜLI GAZDASÁGI TÁRSASÁG: gazdasági társaság 1.Betéti társaság (Bt) 2. Közkereseti Társaság (Kkt) JOGI SZEMÉLYISÉGŰ TÁRSASÁG: 1. Korlátolt Felelősségű Társaság (Kft) 2. Részvénytársaság (Rt) 3. Közös vállalat (Kv) 4. Egyesülés A legegyszerűbb vállalkozási forma az egyéni vállalkozás. 1. EGYÉNI VÁLLALKOZÁS ALAPÍTÁSA Egyéni vállalkozó:ebben a vállalkozási formában egy magánszemély határozza el magát arra, hogy saját nevében és saját kockázatára vállalkozási tevékenységet végez. Alapítás lépései: 1. Magánszemély a helyi önkormányzatnál a vállalkozás megkezdésére irányuló elhatározását bejelenti, és a bejelentés alapján az önkormányzat egyéni vállalkozói igazolványt ad ki. 2
4 2. A bejelentésnél további lépésekre van szükség abban az esetben, ha a meghatározott tevékenységi kör hatósági engedélyhez illetve képesítéshez kötött. - kereskedelmi tevékenység esetén szükséges megszerezni a hatósági engedélyt - oktatási tevékenységnél többnyire szakmai képesítéshez kötött a tevékenység Az egyéni vállalkozás létrehozása előtt meg kell terveznünk a következő lépéseket: 1. Mi lesz a vállalkozás tevékenységi köre? 2. Tárgyi illetve alanyi adómentességet kér-e a vállalkozó? 3. Milyen egyéb tevékenységek merülnek fel a főtevékenység vállalása mellett? 4. Mi lesz a vállalkozó telephelye? Az itt felmerülő kérdéseket célszerű a könyvelőnkkel megbeszélni, mielőtt elmegyünk az önkormányzathoz az egyéni vállalkozói igazolványunkat kérelmezni. A tevékenységi kör meghatározásához és besorolásánál a következő előírásokat kell figyelembe vennünk. TEÁOR-kód meghatározása: A TEÁOR kódot a cégkivonatban szereplő főtevékenység alapján kell meghatározni. A TEÁOR kód A gazdasági tevékenységek egységes osztályozási rendszere 98 a TEÁOR 98 vagy, a TEÁOR 03 c. KSH kiadványokban szereplő kódszámokkal adható meg. Példa a Teáor-kód feltüntetésére: Témamenedzselés, programkoordinálás Dohánytermesztés Célszerű minden olyan tevékenységet feltüntetni, amelyet a későbbiek során az egyéni vállalkozó folytatni szeretne. Telephely meghatározása: Az egyéni vállalkozónak több telephelye is lehet, természetesen ezt a vállalkozói igazolványban fel kell tüntetni. A módosításokat is rögzíteni kell a vállalkozás működésében. 1.1 Vállalkozói igazolvány kiállításának feltételei Kérelemre, egységes nyomtatvány kitöltésével lehet igényelni. A kérelemben fel kell tüntetni az egyéni vállalkozó - nevét, leánykori nevét, 3
5 - születési helyét és idejét, - anyja nevét, - székhelyét, telephelyeit, fióktelephelyeit, - tevékenységi körét és tevékenységének megnevezését. A kérelemhez mellékelni kell: - a kérelmező nyilatkozatát, illetve a hatóság nyilatkozatát arról, hogy vele szemben nem állnak fenn az egyéni vállalkozásról szóló évi V. törvényben meghatározott kizáró okok, - a kérelmező nyilatkozatát az adószám, és ha adóazonosító jellel nem rendelkezik, az annak megállapításához szükséges adatokról, - személyazonosító okmányok, - címhasználat jogosultságának igazolása. (A jogosultságot a kérelmező tulajdona esetében tulajdoni lappal - vagy adásvételi szerződéssel - illetve a tulajdonos(ok)tól származó beleegyező nyilatkozattal, bérlemény esetében bérleti szerződéssel igazolja. Mindkettő dokumentum esetén 2 tanú aláírása szükséges.) - hatósági igazolás (3 hónapnál nem régebbi érvényes hatósági erkölcsi bizonyítvány). - a jogszabályban előírt képesítés meglétét igazoló okirat, amennyiben a kérelmező képesítéshez kötött tevékenységet kíván folytatni, - jogszabályban előírt más hatóság engedélye, amennyiben a tevékenység folytatását jogszabály hatósági engedélyhez köti (pl. telepengedély). - igazolás a munkavégzés módjáról, amennyiben a vállalkozó vállalkozását nem főfoglalkozásként végzi ,- Ft értékű illeték (készpénzátutalási megbízáson). Tudnivalók az adózásról, vagyis a vállalkozónak a könyvelőnél előre érdeklődnie kell, hogy milyen adózási formát kíván választani. 1.2 Egyéni vállalkozók adózási rendje Az egyéni vállalkozó- a törvényi feltételek teljesülése esetén - alkalmazhat: - vállalkozói jövedelem szerinti adózást - átalányadózást - tételes átalányadózást 1. Vállalkozói jövedelem szerinti adózás: A vállalkozói jövedelem szerinti adózást választó egyéni vállalkozó a vállalkozásával összefüggésben háromféle adót fizet: 4
6 - vállalkozói jövedelemadó mértéke 18% - a vállalkozásból kivett jövedelem után az összevont adóalap részeként sávosan progresszív adó - a vállalkozói osztalékalap után 20 illetve 27%-os lineáris adó 2. Átalányadózást alkalmazó egyéni vállalkozó Az átalányadózást alkalmazó egyéni vállalkozó az adóköteles bevételeiből a jövedelmet vélelmezett költséghányad valamelyikének alkalmazásával számítja ki. Főszabály szerint az alkalmazható költséghányad 80%. A vélelmezett költséghányad nyújt fedezetet az összes költségekre, beleértve a a korábban és az átalányadózás időszakában beszerzett tárgyi eszközök értékcsökkenési leírását is. 3. Tételes átalányadó A tételes átalányadót az egyéni vállalkozók közül a fodrászok, kozmetikusok választhatják. A választás feltétele, hogy a tevékenységet az adóalany egyedül, egy személyben végezze, továbbá magántaxis esetében a személygépkocsi a taxis tulajdonát képezze. A fizetővendéglátó tevékenység esetén feltétel, hogy a tevékenységet a magánszemély saját lakásában vagy üdülőjében, és azok közül csak egyben folytassa. Az egyéni vállalkozás előnyei és hátrányai: Előnyei: - egyszerű az alapítása és a megszüntetése - minimális alapítási költsége van - minden döntés egy személyben a vállalkozóé - a haszon és a kockázat is az övé Hátrányai: - pénzügyi forrásokhoz jutás korlátozott - korlátlan felelőssége van - kötelezettségeiért teljes vagyonával felel - nincs magántulajdontól elkülönülő vagyona Mikor célszerű egyéni vállalkozónak lenni? - ha 3 millió ft-nál kisebb árbevételre számítunk 5
7 - ha olyan tevékenységet folytatunk, ami mellett fő munkaidőben dolgozunk - ha nincs elegendő forrásunk valamely gazdasági társaság alapításához Jelenleg már nem szükséges vállalkozói igazolványt kiváltani, kizárólag Internetenkeresztül történik a regisztráció! Megszűnt a vállalkozói igazolvány eddigi szerepe, sem a tevékenység megkezdésének, sem folytatásának nem feltétele. Most az internetes bejelentés visszaigazolásától válik valaki vállalkozóvá, csak ezután kezdheti meg tevékenységét. Az internetes visszaigazolás tartalmazza: -az eljáró hatóság megnevezését, -az ügy számát, -a bejelentés napját, - az egyéni vállalkozó természetes személyazonosító adatait, - az egyéni vállalkozó székhelyét, telephelyét (telephelyeit), fióktelepét (fióktelepeit), - az egyéni vállalkozó főtevékenységének és egyéb tevékenységeinek a szakmakód szerinti megjelölését, - az egyéni vállalkozó adószámát, statisztikai számjelét és nyilvántartási számát. A régebben kiadott igazolványok addig érvényesek még, amíg a bennük foglalt adatok aktuálisak, illetve vissza nem vonják azokat. Új adatot már nem jegyeznek beléjük. Vállalkozói igazolvány kiváltható ugyan forintért, de csak az adott napon érvényes, mert az egyéni vállalkozók nyilvántartásában szereplő adatokat csak arra a napra igazolja. Erre szükség lehet például pályázathoz vagy mestervizsgához. 1.3 Az egyéni vállalkozás megszűnése Az egyéni vállalkozói tevékenység szüneteltetésékor le kell adni a vállalkozói igazolványt. De míg a szüneteltetést elektronikusan kell bejelenteni, a vállalkozói igazolványt elektronikusan nem lehet leadni. Megoldás: 6
8 Személyesen az okmányirodán kell leadni a vállalkozói igazolványt, vagy pedig postán kell oda eljuttatni. A szüneteltetés bejelentésekor pedig nyilatkozni kell arról, hogy egyéni vállalkozói igazolványát vagy így, vagy úgy, de leadta. 2. GAZDASÁGI TÁRSASÁGOK ÁLTALÁNOS JELLEMZŐI Gazdasági társaság: Gazdasági társaságnak nevezzük azt a vállalkozási formát, amelyet magánszemélyek, jogi személyek, jogi személyiség nélküli gazdasági társaságok, az állam hoznak létre üzletszerűen végzett közös gazdasági tevékenység folytatására, vagy annak elősegítésére. A gazdasági társaságok két csoportját különböztetjük meg: 1. Jogi személyiséggel rendelkezők 2. Jogi személyiség nélküli gazdasági társaságok Jogi személyiségű gazdasági társaságok: A jogi személyiségű gazdasági társaságok tagjaiktól elkülönült gazdálkodó szervezetek, tagjaik vagyonától elkülönült vagyonnal és jogképességgel rendelkeznek. A gazdasági társaság tagja a társaság kötelezettségeiért a vagyoni hozzájárulása mértékéig tartozik felelősséggel. Jogi személyiség nélküli gazdasági társaság: a társaság kötelezettségeiért a társaság felel saját vagyonával Gazdasági társaságokra jellemző: - Üzletszerű, közös gazdasági tevékenység végzése - A tagok vagyoni hozzájárulása az alapításhoz, működéshez - A tagok közös kockázatvállalása Milyen szempontokat veszünk figyelembe amikor a vállalkozás formáját próbáljuk meghatározni? - A létrehozás és a későbbi megszüntetés idő és költségigénye - Könyvvezetési és adózási szempontok - Vállalkozó önállósága, függetlensége - Lehetséges üzleti kapcsolatok - Várható árbevétel nagysága - A társak tőke ellátottsága és pénzügyi helyzete - A tagok közös kockázatvállalása 7
9 Amikor egy magánszemély vállalkozásba kezd tisztában kell lennie azzal, hogy a vállalkozás alapításával saját családjának anyagi biztonságát biztosítja, de ezzel együtt kockára is teszi a már megszerzett vagyont. Mérlegelni kell a jogszabályi, adózási, üzleti, marketing lehetőségeket. Minden területről célszerű teljeskörű elemzéseket és piackutatást végezni. Kialakítani azt a jogi formát,amelyben a vállalkozás működése a leghatékonyabb és a legkisebb kockázattal jár. 3. GAZDASÁGI TÁRSASÁGOK ALAPÍTÁSA A gazdasági társaságok alapításához legalább 2 alapítóra van szükség. Kivételt képeznek: - egyszemélyes kft - egyszemélyes rt A gazdasági társaságok társasági szerződéssel, alapítói okirattal, alapszabállyal hozhatók létre. A társasági szerződésnek tartalmaznia kell: a) a gazdasági társaság cégnevét és székhelyét; b)1a gazdasági társaság tagjait, mégpedig ha a törvény másképp nem rendelkezik nevük (cégnevük) és lakóhelyük (székhelyük), jogi személy vagy jogi személyiség nélküli gazdasági társaság cégjegyzékszámának (nyilvántartási számának) feltüntetésével; c)2 a gazdasági társaság azon tevékenységeit, amelyeket a társaság a cégjegyzékben feltüntetni kíván; d) a társaság jegyzett tőkéjét, az egyes tagok vagyoni hozzájárulását, valamint a jegyzett tőke rendelkezésre bocsátásának módját és idejét; e) a társaság képviseletét, ideértve a cégjegyzés módját; 1 A 12. (1) bekezdésének b) pontja a 2007: LXI. törvény 30. (2) bekezdésének g) pontja szerint módosított szöveg. 2 A 12. (1) bekezdés c) pontja a 2008: XCVI. törvény 22. (1) bekezdésével megállapított szöveg. 8
10 f)3 a tagok (részvényesek) által kijelölt első vezető tisztségviselők, illetve ha a társaságnál működik felügyelőbizottság, illetve könyvvizsgáló, az első felügyelőbizottsági tagok és az első könyvvizsgáló nevét (lakóhelyét, székhelyét), továbbá jogi személy vagy jogi személyiség nélküli gazdasági társaság cégjegyzékszámát (nyilvántartási számát); g) a gazdasági társaság működésének időtartamát, ha a társaságot határozott időre alapítják; valamint h) mindazt, amit e törvény az egyes társasági formáknál kötelezően előír. (2)4 Az (1) bekezdés c) pontjának alkalmazása során a statisztikai nómenklatúra szerinti besorolásra való tekintet nélkül minden olyan tevékenység megjelölhető, amit törvény nem tilt vagy nem korlátoz. A gazdasági társaság a társasági szerződésben meghatározott tevékenységen belül bármely gazdasági tevékenységet folytathat, amit az állami adóhatóságnak főtevékenységként vagy más tevékenységként bejelent. (3) A társaság jogerős cégbejegyzéséig a társasági szerződés érvénytelenségére a Ptk. rendelkezéseit kell alkalmazni. A jogerős cégbejegyzés után a társasági szerződés megtámadására nincs mód, és a semmisség megállapításának is csak a Ctv.-ben szabályozott perben, a (4) bekezdésben meghatározott semmisségi okokból van helye. (4) A jogerős cégbejegyzés után a társasági szerződés semmisségét csak az alábbi okokból lehet megállapítani: a) a társasági szerződés ügyvédi, illetve az alapító jogtanácsosa általi ellenjegyzésére vagy közjegyzői okiratba foglalására nem került sor; b)5 a társasági szerződés nem tartalmazza a társaság cégnevét, tevékenységi körét, jegyzett tőkéjét, továbbá a tagok (részvényesek) vagyoni hozzájárulása mértékét; c) a társaság tevékenységi köre jogszabályba ütközik; 3 A 12. (1) bekezdésének f) pontja a 2007: LXI. törvény 30. (2) bekezdésének g) pontja szerint módosított szöveg. 4 A 12. (2) bekezdése a 2008: XCVI. törvény 22. (2) bekezdésével megállapított szöveg. 5 A 12. (4) bekezdés b) pontja a 2009: CXXI. törvény 14. (8) bekezdése szerint módosított szöveg, e módosító törvény 14. (4) bekezdése alapján a részvénytársaságoknak legkésőbb május 31-ig összhangba kell hozniuk alapszabályukat a 2009: CXXI. törvény rendelkezéseivel május 31-ét követően a 2009: CXXI. törvénnyel megállapított rendelkezésekkel ellentétes alapszabályi rendelkezések helyett a Gt. hatályos rendelkezései alkalmazandók. 9
11 A vállalkozás alapítása megfontolást, körültekintést, számításokat igényel. Az ötlet még kevés egy jól működő vállalkozás elindításához. Szükséges a megfelelő anyagi és szellemi forrás is. 4. A GAZDASÁGI TÁRSASÁGOK MŰKÖDÉSE A gazdasági társaságok legfőbb szerve: - A közkereseti és betéti társaságoknál a tagok gyűlése - A Kft-nél a taggyűlés - Az Rt-nél a közgyűlés A legfőbb szerv feladatai: - Az éves beszámoló elfogadása - A vezető tisztségviselők, a felügyelő-bizottság, a könyvvizsgáló megválasztása, visszahívása - Döntés a társasági szerződés módosításáról - Csődeljárás megindítása - Döntés a tőkeemelésről, tőkecsökkentésről A társaság ügyvezetése: - A társaság vezető tisztségviselői - Az ügyvezető vagy ügyvezetők - A vezető tisztségviselőkből álló testület látja el A vezető tisztségviselő csak természetes személy lehet, kivéve a közkereseti társaság és a betéti társaság. Természetes személy: minden 18.életévet betöltött magyar,illetve vállalkozás működtetésére jogosult külföldi állampolgár. Az ügyvezetőt az ügyvezető testület ( igazgatóság) választja határozatlan vagy határozott időre (maximálisan 5 évre), és bármikor indoklási kötelezettség nélkül visszahívhatja. A tulajdonosi ellenőrzés: A gazdasági társaságok működésének tulajdonosi ellenőrzését a felügyelő bizottság látja el, melynek tagjait a legfőbb szerv választja. A Felügyelő Bizottságok legalább három, legfeljebb tizenöt tagból állhatnak. A Felügyelő Bizottság létrehozása kötelező: 10
12 - A nyilvánosan működő részvénytársaságoknál (NYRT) és a zártkörűen működő részvénytársaságnál (ZRT), ha a részvényesek 5%-a ezt kéri. - A társaság formájára és működési módjára tekintet nélkül a köztulajdonban lévő cégeknél - Ha a társaság munkavállalóinak az éves átlagos létszáma meghaladja a 200 főt A Felügyelő Bizottság ellenőrzi a gazdasági társaság ügyvezetésének a tevékenységét. Az éves beszámolóról csak a Felügyelő Bizottság írásbeli jelentése alapján dönthet a legfőbb szerv. Az ellenőrzést a könyvvizsgáló látja el, akinek nyilatkoznia kell arról, hogy a társaság éves beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről. A könyvvizsgálót a legfőbb szerv maximum öt évre választja. 5. A GAZDASÁGI TÁRSASÁGOK MEGSZŰNÉSE A vállalkozások megszűnése történhet jogutódlással vagy jogutódlás nélkül. Jogutódlással történő megszűnés: ha a vállalkozás korábbi formában nem működik tovább, de tevékenységét egy új vállalkozási formában folytatja, és teljes egészében átveszi az előző vállalkozás szerzett jogait és vállalt kötelezettségeit. Történhet: - átalakulással: más gazdasági társasággá alakul át - egyesüléssel : összeolvadás vagy beolvadás - szétválással: külön válás vagy kiválás Jogutód nélküli megszűnés: Történhet: - ha letelik az időtartam, amely céljából létrehozták a vállalkozást - a vállalkozás elhatározza jogutód nélküli megszűnését - a tagok száma 1 főre csökken és nem jelentenek be új tagot - a cégbíróság megszűntnek nyilvánítja - a bíróság felszámolási eljárás során megszünteti Jogutódlás nélküli megszűnés lehet: - végelszámolás keretében - felszámolás keretében 11
13 II. A CÉGALAPÍTÁS LÉPÉSEI, BEJELENTÉSI KÖTELEZETTSÉGEK 1.1 A vállalkozás alaptőkéje Ahhoz, hogy a vállalkozás működését megkezdhesse tőkére van szükség. Tőke: megmutatja, hogy mekkora és honnan származik az a vásárlóerő,amelynek birtokában a vállalkozás megszerzi a tevékenysége megkezdéséhez és folytatásához szükséges vagyont, továbbá amely forrása a vállalkozás növekedésének. Az önfinanszírozás útján szerzett tőkét saját tőkének, a harmadik személyektől szerzett tőkét idegen tőkének nevezzük. Saját tőke: - Jegyzett tőke - Tőketartalék - Eredménytartalék - Mérleg szerinti eredmény - Előző évek áthozott vesztesége - Értékelési tartalék Idegen tőke: - Hosszú lejáratú:- hitel - kölcsön - kötvénykibocsátás - Rövid lejáratú: - kapott előleg - váltó tartozások - tartozások szállítóknak - tartós passzívák - hitel, kölcsön - ki nem emelt kötelezettségek A saját tőke első megjelenési formája az alapítói tőke. 1.2 Alapítói tőke Alapítói tőke:ezt a tőkét a vállalkozást alapítók bocsátják a vállalkozás rendelkezésére. Az alapítói tőke szolgáltatása történhet pénz formájában és dologi javak formájában. A dologi javak formájában átadott tőkét apportnak nevezzük. Apport csoportosítása: - Immaterális javak (bérleti jog, haszonélvezeti jog, szellemi termékek stb.) 12
14 - Tárgyi eszközök (ingatlanok, gépek, gépi berendezések, felszerelések, járművek) - Készletnek minősülő dologi javak (termeléshez szükséges anyagok, kereskedelmi áruk) Az apportot a társaság tagjai elfogadják, értékelik. Az apportot biztosító tagok öt évig felelnek az apport értékéért. A társaságba bevitt vagyont az alapítást követően a létrejött társaság tulajdonába kerül. A bevitt vagyon nem követelhető vissza, legfeljebb az azt megtestesítő üzletrész, vagyoni betét, részvény értékesíthető illetve a megszűnést követően a követelések kielégítése után fennmaradó vagyon a tagoknak szétosztható. Az alapítói vagyon nagyságát törvény szabályozza: - A Közkereseti társaság (Kkt.) és a Betéti Társaság (Bt) induló tőke nagyságára nincs előírás, az induló tőke nagyságáról kizárólag az alapítók döntenek. - A Korlátolt felelősségű társaság (Kft.) induló tőke minimuma 500 ezer Ft. - A zártkörűen alapított részvénytársaság (ZRT.) tőkeminimuma 5 millió Ft, a nyilvánosan működő részvénytársaságé (NYRT) 20 millió Ft. Az újonnan alakuló vállalkozás esetében az alapításkori induló tőke (az alapítói tőke) összegszerűen megegyezik a jegyzett tőkével. A jegyzett tőke a nevét onnan kapta, hogy a vállalkozás a cégbíróságon ezt a tőkeösszeget jegyezteti be mint alapítói vagyont, vagy mint részvénytőkét, vagy mint törzstőkét. A GAZDASÁGI TÁRSASÁGOK ALAPÍTÁSÁNAK LÉPÉSEI Mit jelent a gazdasági társaság kifejezés, kik alapíthatnak gazdasági társaságot? Gazdasági társaságot a tagok közös üzletszerű gazdasági tevékenység folytatása vagy annak elősegítése céljából alapítanak. Valamennyi gazdasági társaság cégnévvel rendelkezik. Gazdasági társaságot külföldi és belföldi természetes és jogi személyek, valamint jogi személyiség nélküli gazdasági társaságok alapíthatnak. Gazdasági társaság kizárólag a gazdasági társaságokról szóló törvényben (2006. évi IV. törvény) szabályozott formában alapítható (betéti társaság, közkereseti társaság, korlátolt felelősségű társaság, részvénytársaság). Jogi személyiség nélküli gazdasági társaság a betéti társaság (bt.), és a közkereseti társaság (kkt.) A jogi személyiség nélküli gazdasági társaság is jogképes cégneve alatt, jogokat szerezhet és kötelezettségeket vállalhat, így különösen tulajdont szerezhet, szerződést köthet, pert indíthat és perelhető. Jogi személyiségű gazdasági társaság a korlátolt felelősségű társaság (kft.) és a részvénytársaság (rt.) 13
15 A gazdasági társaság alapításához a kft. és az rt. kivételével legalább két tag szükséges! Külföldi honosságú tag esetén kézbesítési megbízott megbízása és a megbízott által a megbízás elfogadása szükséges annak érdekében, hogy a külföldi tag részére kézbesítendő küldemények kézbesíthetőek legyenek! Mit értünk a gazdasági társaság létesítő okirata kifejezés alatt? A létesítő okirat összefoglaló elnevezés, a létesítő okirat a cégalapításához nélkülözhetetlen. Bt., kkt., kft. esetében társasági szerződés megkötése, részvénytársaság esetében alapszabály, míg egyszemélyes társaság (kft. vagy rt.) esetében alapító okirat elfogadása szükséges. Melyek a létesítő okirat kötelező alaki (formai) és tartalmi követelményei? A társasági szerződést közjegyző által készített közokiratba vagy ügyvéd, illetve az alapító jogtanácsosa által ellenjegyzett magánokiratba kell foglalni. A társasági szerződést valamennyi tagnak (alapítónak) alá kell írnia. A létesítő okiratban meg kell határozni: a) a gazdasági társaság cégnevét és székhelyét; b) a gazdasági társaság tagjait, mégpedig - ha a törvény másképp nem rendelkezik - nevük (cégnevük) és lakóhelyük (székhelyük), jogi személy vagy jogi személyiség nélküli gazdasági társaság cégjegyzékszámának (nyilvántartási számának) feltüntetésével; c) a gazdasági társaság azon tevékenységeit, amelyeket a társaság a cégjegyzékben feltüntetni kíván; d) a társaság jegyzett tőkéjét, az egyes tagok vagyoni hozzájárulását, valamint a jegyzett tőke rendelkezésre bocsátásának módját és idejét; e) a társaság képviseletét, ideértve a cégjegyzés módját; f) a tagok (részvényesek) által kijelölt első vezető tisztségviselők, illetve - ha a társaságnál működik felügyelőbizottság, illetve könyvvizsgáló - az első felügyelőbizottsági tagok és az első könyvvizsgáló nevét (lakóhelyét, székhelyét), továbbá jogi személy vagy jogi személyiség nélküli gazdasági társaság cégjegyzékszámát (nyilvántartási számát); g) a gazdasági társaság működésének időtartamát, ha a társaságot határozott időre alapítják; valamint h) mindazt, amit e törvény az egyes társasági formáknál kötelezően előír. Korlátolt felelősségű társaság létesítő okiratában a fentieken túlmenően meg kell határozni továbbá: 14
16 az egyes tagok törzsbetéteinek mértékét, a szavazati jog mértékét. Mit jelent az egyszerűsített cégeljárás és melyek ezen eljárás előnyei? A kkt., a bt., a kft., valamint a zrt. esetén a társasági szerződés szerződésminta megfelelő kitöltésével is elkészíthető, ebben az esetben azonban a társasági szerződés tartalmát kizárólag a szerződésmintában foglalt rendelkezések alkothatják. Egyszerűsített cégeljárás esetén az ügy érdemében a bejegyzési kérelem cégbírósághoz történő érkezését követő egy munkaórán belül születik határozat. A cégbíróság ezen határidőn belül kezdeményezi az érdemi döntésének kézbesítését a gazdasági társaság jogi képviselője részére. Fontos kihangsúlyozni, hogy az egy munkaóra a cégbíróság hivatali idejéhez igazodik, a kérelem elbírálására nyitva álló határidő számításának kezdő időpontja munkanapokon reggel 9.00 óra! Az egyszerűsített cégeljárás és a hagyományos cégeljárás keretében bejegyzett cégek között nincs különbség! Egyszerűsített cégeljárás esetén az illeték mértéke jóval kedvezőbb a hagyományos cégeljárásban fizetendő illeték összegénél. (pl. egy kft. alapítása esetén egyszerűsített eljárásnál ,- Ft az illeték, míg a hagyományos cégeljárásnál az illeték kft. esetében ,- Ft) Cégnév A cégnévnek legalább a vezérszót és a választott cégforma megnevezését (pl. korlátolt felelősségű társaság vagy annak rövidítése kft. ) kell tartalmaznia. A vezérszó a cégnévben az első helyen áll, a vezérszó elősegíti a cég azonosítását (pl.: Vezérszó Kft.) A vezérszó idegen nyelvű kifejezés, rövidítés és mozaik szó egyaránt lehet, melyet latin betűkkel kell feltüntetni. A cégnévben a vezérszón kívül kizárólag magyar szavak szerepelhetnek, a magyar helyesírás szabályainak megfelelően, a cégnévben rövidítés csak a vezérszó esetén, illetve a cégforma megjelölésénél lehetséges. A történelem kiemelkedő személyiségének nevét a Magyar Tudományos Akadémia engedélyével, olyan elnevezést pedig, amelyhez másnak jogi érdeke fűződik, csak a jogosult hozzájárulásával lehet a cégnévben szerepeltetni. A cégbejegyzési eljárás alatt a cégnevet "bejegyzés alatt" ("b.a.") toldattal, a cég felszámolása, illetve végelszámolása esetén pedig a "felszámolás alatt" ("f.a.") ill. "végelszámolás alatt" ("v.a.") toldattal kell használni. A cégnévnek különböznie kell az ország területén bejegyzett más cég elnevezésétől. Fontosnak tartjuk megjegyezni, hogy ezen rendelkezés nem csupán a cégnevek szószerinti teljes névazonosságának tilalmát jelenti, ugyanis a cégnévnek nemcsak a többi cégnévtől történő megkülönböztetésre kell alkalmasnak lennie, hanem a cégnevek összetéveszthetőségét is ki kell küszöbölnie. Székhely 15
17 A cég székhelye a cég bejegyzett irodája, a cég levelezési címe, az a hely, ahol a cég üzleti és hivatalos iratainak átvétele, érkeztetése, őrzése, rendelkezésre tartása történik. A cégnek a székhelyét cégtáblával kell megjelölnie a cégalapítást követően. A létesítő okirat úgy is rendelkezhet, hogy a cég székhelye egyben a központi ügyintézés, azaz a döntéshozatal helye. Amennyiben a cég székhelye nem azonos a központi ügyintézés helyével, a központi ügyintézés helyét a létesítő okiratban és a cégjegyzékben fel kell tüntetni. Telephely A telephely a cég tevékenység gyakorlásának olyan tartós, önállósult üzleti letelepedéssel járó helye, amely a cég székhelyétől eltérő helyen (címen), de a székhellyel azonos településen található.) Telephely megadása nem kötelező tartalmi eleme a létesítő okiratnak. Fióktelep A cég fióktelepe olyan telephely, amely más településen, illetve más országban van, mint a cég székhelye. Fióktelep megadása nem kötelező tartalmi eleme a létesítő okiratnak. Tevékenységi kör A gazdasági társaság főprofiljába tartozó tevékenység a társaság főtevékenysége. A társaság létesítő okiratában és cégadataiban kizárólag egy főtevékenység feltüntetésére van lehetőség. A társaság a főtevékenységen kívül folytathat más olyan tevékenységet is, amelyet jogszabály nem tilt. A társaság valamennyi tevékenysége feltüntethető a társaság létesítő okiratában, a társaság főtevékenysége viszont kötelező tartalmi eleme a létesítő okiratnak. Amennyiben a társaság új tevékenységet kíván végezni és csak a társaság tevékenységi köre változik, úgy azt illeték és közzétételi költségtérítés megfizetése nélkül lehet bejelenteni a cégbíróságnál, vagy a bejelentés az adóhivatalnál erre rendszeresített bejelentő lapon is megtehető. Az új tevékenység egyszerű és díjmentes bejelentésén túl amiatt sem célszerű túl sok tevékenységgel teletűzdelni a létesítő okiratot, mert adott esetben a társaság által ténylegesen nem is végzett tevékenységekkel kapcsolatban a statisztikai hivatal adatszolgáltatási kötelezettséget írhat elő. Ha valamely gazdasági tevékenység gyakorlását jogszabály - ide nem értve az önkormányzati rendeletet - hatósági engedélyhez köti, a gazdasági társaság e tevékenységét csak az engedély birtokában kezdheti meg, illetve végezheti. Képesítéshez kötött tevékenységet, ha jogszabály - ide nem értve az önkormányzati rendeletet - kivételt nem tesz, gazdasági társaság csak akkor folytathat, ha e tevékenységben személyesen közreműködő tagjai, munkavállalói, illetve a társasággal kötött tartós polgári jogi szerződés alapján a társaság javára tevékenykedők között legalább egy olyan személy van, aki a jogszabályokban foglalt képesítési követelményeknek igazolt módon megfelel. 16
18 A létesítő okiratot valamennyi tagnak alá kell írnia az okiratot szerkesztő és ellenjegyző ügyvéd előtt, ezért a tagok személyes találkozása az okiratot szerkesztő és ellenjegyző ügyvéddel mindenképpen szükséges! (A személyes találkozásra és az okiratok aláírására akár az Ön otthonában is sor kerülhet.) A személyes találkozáskor az eljáró ügyvéd ellenőrzi a tagok személyi azonosságát is. A társaság alapítását a létesítő okirat aláírásától számított 30 napon belül a társaság székhelye szerint illetékes cégbíróságnál kell elektronikus úton bejelenteni. A bejelentést jogi képviselő végzi, aki az okiratokat beszkenneli, elektronikus aláírással látja el és e- mailben továbbítja az illetékes cégbíróság részére. A gazdasági társaság a létesítő okirat ellenjegyzésének vagy közokiratba foglalásának napjától előtársaságként működhet, az előtársasági jelleget a cégbejegyzési eljárás alatt a gazdasági társaság iratain és a megkötött jogügyletek során a társaság elnevezéséhez fűzött bejegyzés alatt ( b.a. ) toldattal kell jelezni. Az előtársaságra vonatkozóan a társasági törvény több korlátozást is tartalmaz. A benyújtást követően a cégbíróság megvizsgálja, hogy a jogi képviselő által benyújtott okiratok tartalma megfelel-e jogszabályoknak, majd tanúsítványt állít ki, amely tartalmazza a társaság: - cégnevét, - székhelyét, - cégjegyzékszámát, - adószámát (közösségi adószámát is) - statisztikai számjelét. A bejegyzési kérelem benyújtásától számított 8 napon belül (egyszerűsített eljárásban 1 munkaóra alatt) a cégbíróság megvizsgálja, hogy lerótták-e az illetéket, illetőleg a kérelem tartalmazza-e a cégtörvényben meghatározott mellékleteket. Amennyiben a bejegyzési kérelemnyomtatvány és annak mellékletei megfelelnek a jogszabályi rendelkezéseknek, úgy a cégbíróság bejegyzi a gazdasági társaságot, majd a bejegyzési kérelem adatait a cégbíróság a közzéteszi a Cégközlönyben. A cégbíróság hiánypótlásra hívja fel a jogi képviselőt, ha a kérelemben vagy annak mellékleteiben hiányosságot észlel. A cégtörvényben meghatározott egyes kötelező mellékletek hiánya esetén (mint pl. az illeték lerovása, meghatalmazás hiánya, stb.) a bejegyzési kérelmet elutasítja. A gazdasági társaságnak szükséges-e bankszámlát nyitnia a cégalapítást követően? 17
19 A gazdasági társaságnak a cégbejegyzést követő 8 napon belül bankszámlát kell nyitnia valamelyik pénzintézetnél és a számlára a létesítő okiratban meghatározott összegű jegyzett tőkét be kell fizetni. A befizetéssel a tag(ok) törzsbetéte(i) a társaság tulajdonába kerülnek. A bankszámlanyitáshoz szüksége lesz a létesítő okiratra, a vezető tisztségviselő aláírásmintájára, továbbá a cégbíróság által kiállított elektronikus tanúsítványra, vagy bejegyző végzésre. A bankszámlanyitásról a pénzintézet értesíti a cégbíróságot és az adóhivatalt. III. GAZDASÁGI TÁRSASÁG ÁTALKULÁSA, MEGSZŰNÉSE 1. Gazdasági társaság átalakulása A gazdasági társaság átalakulásakor jellemzően a gazdasági társaság átalakul egy másik cégformává (pld. Bt-ből kft-vé alakul), az átalakulásnak azonban léteznek további esetei is, melynek során gazdasági társaságok egyesülnek (két vagy több gazdasági társaság egyesül egy jogutód társasággá) illetve szétválnak ( egy gazdasági társaságból kettő, vagy több jogutód gazdasági társaság lesz.) Egyesülés történhet: - Összeolvadással, melynek eredményeként az egyesülő gazdasági társaságok megszűnnek és egy teljesen új gazdasági társaság jön létre a jogelődök vagyona átszáll a jogutód cégre. - Beolvadással, melynek eredményeként az egyik gazdasági társaság (beolvadó társaság) megszűnik és annak vagyona az átvevő gazdasági társaságra mint jogutódra száll át, melynek társasági formája változatlan marad. Szétválás történhet: - Kiválással, melynek eredményeként a jogelőd gazdasági társaságból kiválik egy új gazdasági társaság ( a társaságból kiváló tagok és a társasági vagyon egy részének részvételével illetve a kiváló tag a társasági vagyon őt megillető részével egy már működő gazdasági társasághoz csatlakozik.) - Különválással, melynek eredményeként a jogelőd gazdasági társaság megszűnik és különvált (jogutód) gazdasági társaságok keletkeznek. A gazdasági társaságok átalakulására vonatkozó döntést a legfőbb szerv határozza el, de csak abban az esetben, ha a tagok a társasági szerződésben megjelölt vagyoni hozzájárulásukat teljes mértékben teljesítették. Nem kerülhet sor az átalakulásra, ha a cég felszámolás vagy végelszámolás alatt áll. Az átalakulás történhet önkéntes elhatározás vagy kötelezően a jogszabályokban előírt esetekben. 18
20 Kötelező az átalakulás a gyorsütemű vagy tartós vagyonvesztés esetén. Jelentős vagyonvesztés:- ha a Kft törzstőkéje felére - Rt saját tőkéje az alaptőke kétharmadára csökken Tartós vagyonvesztés: - amennyiben a társaság két egymást követő évben nem rendelkezik az előírt jegyzett tőkének megfelelő saját tőkével 2. Gazdasági társaságok megszűnése jogutódlás nélkül A megszűnés esetkörei: - határozott idő eltelt - meghatározott feltétel bekövetkezik - a tagok elhatározzák a jogutód nélküli megszűnést - a tagok elhatározzák a jogutóddal történő megszűnést - a tagok száma 1 alá csökken, vagy 1-re csökken (kivétel a kft. és az rt., de kkt. és bt. esetén is 6 hónap áll rendelkezésre új tag keresésére) - a Cégbíróság megszűntnek nyilvánítja - a Cégbíróság hivatalból törli - a polgári megyei bíróság felszámolási eljárás során megszünteti - minden olyan egyéb eset, amelyet a törvény az egyes társasági formáknál tartalmaz. Megszűnés esetén főszabály szerint végelszámolásra kerül sor, de lehet felszámolási, vagy hivatalbeli törlési eljárás is. Közkereseti társaság megszűnése A jogutód nélküli megszűnés, valamint a társaság átalakulásának elhatározásához a tagok gyűlésének egyhangú határozata szükséges. A végelszámolás egyszerűsített módon lefolyatható, ha a társaság a végelszámolás megindításától számított harminc napon belül tartozásait kiegyenlíti. Ebben az esetben a cégbíróság a társaságot törli a cégjegyzékből. A társaság jogutód nélküli megszűnése esetén a tartozások kiegyenlítése után fennmaradó vagyont - a társasági szerződés eltérő rendelkezése hiányában - a vagyoni hozzájárulásuk arányában kell felosztani a társaság tagjai között. 19